Diari Oficial de la Generalitat Valenciana


Sumari del DOGV 3059, del 19-08-1997 (1997/9710)

DECRET 204/1997, de 10 de juliol, del Govern Valencià, pel qual s'accepta la donació de l'escultura Ayuda, del Sr. Jesús Castelló Mollar, efectuada per l'Associació de Pares de Xiquets Oncològics de la Comunitat Valenciana, Múrcia i Albacete, per a instal·lar-la en la Unitat d'Oncologia de l'Hospital Infantil La Fe de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/10/204/dof/vci/html**

### Dades del document

Número de DOGV
:   3059

Data del DOGV
:   19-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9710


Data del document
:   10-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 204/1997, de 10 de juliol, del Govern Valencià, pel qual s'accepta la donació de l'escultura Ayuda, del Sr. Jesús Castelló Mollar, efectuada per l'Associació de Pares de Xiquets Oncològics de la Comunitat Valenciana, Múrcia i Albacete, per a instal·lar-la en la Unitat d'Oncologia de l'Hospital Infantil La Fe de València.  
Mitjançant conveni de data 8 d'abril de 1997, el Sr. Jesús María González Marín, actuant en representació de l'Associació de Pares de Xiquets Oncològics de la Comunitat Valenciana, Múrcia i Albacete, fa donació a la Conselleria de Sanitat de la Generalitat Valenciana, de l'escultura de marbre denominada Ayuda, del Sr. Jesús Castelló Mollar, per a instal·lar-la en la Unitat d'Oncologia de l'Hospital Infantil La Fe de València  
La Conselleria de Sanitat ha estimat d'interès la donació indicada i proposa que s'accepte amb subjecció a les condicions imposades pel donant.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 10 de juliol de 1997,  
DECRETE  
Article 1  
Acceptar la donació realitzada pel Sr. Jesús María González Marín, en representació de l'Associació de Pares de Xiquets Oncològics de la Comunitat Valenciana, Múrcia i Albacete, de l'escultura en marbre denominada Ayuda, obra del Sr. Jesús Castelló Mollar. En la Unitat d'Oncologia de l'Hospital Infantil la Fe de València s'haurà d'instal·lar aquesta obra que es descriu a continuació:  
«Parella estirant d'un xiquet, el material és marbre roig, de 57 x 56 x 30 cm; sobre base de marbre negre, suportat per un pedestal de pedra calcària de color gris, de 80 x 33 x 33 cm; té un pes global aproximat de 275 kg, 200 de la base i 70 de la figura, amb una placa encastada amb el text "Ayuda, símbol d'Aspanion, obra del Sr. Jesús Castelló, donada per l'autor a l'associació i per aquesta a la Conselleria de Sanitat, Unitat d'Oncologia de l'Hospital Infantil la Fe, en reconeixement a la labor dels gestors i professionals de la sanitat valenciana. València 1997".  
Article 2  
La propietat del bé donat s'haurà d'incorporar a l'Inventari General de Béns i Drets de la Generalitat Valenciana.  
DISPOSICIÓ FINAL   
La Conselleria de Sanitat durà a terme els tràmits necessaris per a fer efectiu el que disposa aquest decret.  
València, 10 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI